Fransiya klassik adabiyoti vakili, yozuvchi Mishel Turne 92 yoshida vafot etdi. Bu haqda Le Monde nashri xabar bergan. Turne 1924 yilda Parijda tug‘ilgan, Radio France va Europe 1 radiolarida muxbir sifatida, Le Monde va Le Figaro gazetalarida nemis tilidagi matnlar tarjimoni sifatida faoliyat yuritgan. U o‘zining birinchi romani "Juma, yoki Tinch okeani limbi" nomli asarini 1967 yilda nashr qildirgan. 3 yil o‘tgach, u "O‘rmon hukmdori" asari uchun Gonkur mukofotini qo‘lga kiritgan. Qayd etish kerakki, Turne Jil Delez, Rojye Nime va Per Bulez kabi yozuvchilar bilan yaqin do‘st edi. Yozuvchi Il-de-Frans markazidagi Shuazel shaharchasida, o‘z uyida qarindoshlari davrasida jon bergan.